
Nr. ​​​​​​​​​​​21341/11.10.2023
REFERAT DE APROBARE

a proiectului de hotărâre privind aprobarea modelului de Contract-cadru vizând acoperirea costurilor nete pentru colectarea și transportul, stocarea temporară, sortarea și încredințarea în vederea valorificării deșeurilor de ambalaje la nivelul comunei Cornetu, județul Ilfov
I. Din cuprinsul art. 60 al OUG nr. 92/2021 privind regimul deşeurilor, cu modificările și completările ulterioare, rezultă o serie de obligații ale administrației publice locale în ceea ce privește gestionarea deșeurilor, după cum urmează:

- la alin. (1) Autorităţile administraţiei publice locale, inclusiv a municipiului Bucureşti au următoarele obligaţii:
A.la nivel de comune, oraşe şi municipii, inclusiv la nivelul municipiului Bucureşti: 

a) asigură implementarea la nivel local a obligaţiilor privind gestionarea deşeurilor asumate prin Tratatul de aderare a României la Uniunea Europeană şi pentru respectarea prevederilor convenţiilor şi tratatelor internaţionale la care România este semnatară; 

b) urmăresc şi asigură îndeplinirea prevederilor din PJGD şi din programele de prevenire a generării de deşeuri; 

c) elaborează şi alte strategii şi programe proprii pentru asigurarea prevenirii generării de deşeuri şi gestionarea sustenabilă a deşeurilor; 

d) asigură aprobarea investiţiilor în domeniul deşeurilor în acord cu prevederile planificării în domeniul deşeurilor şi al planificării urbanistice şi de amenajare a teritoriului; 

e) hotărăsc asocierea sau cooperarea cu alte autorităţi ale administraţiei publice locale, cu persoane juridice române sau străine, cu organizaţii neguvernamentale şi cu alţi parteneri sociali pentru realizarea unor lucrări de interes public privind gestiunea deşeurilor, în condiţiile prevăzute de normele juridice în vigoare; 

f) desemnează o persoană din rândul angajaţilor proprii pentru urmărirea şi îndeplinirii obligaţiilor legale privind gestionarea deşeurilor prevăzute de legislaţia în vigoare; 

g) asigură şi răspund pentru colectarea separată, transportul, neutralizarea, valorificarea şi eliminarea finală a deşeurilor, inclusiv a deşeurilor menajere periculoase, potrivit prevederilor legale în vigoare; 

g^1) asigură şi răspund pentru colectarea separată, transportul, neutralizarea şi eliminarea finală a deşeurilor periculoase, provenite din gospodării, pe cheltuiala autorităţilor administraţiei publice locale ale unităţilor administrativ-teritoriale sau, după caz, de asociaţiile de dezvoltare intercomunitară ale acestora, cu posibilitatea recuperării contravalorii costurilor; 

(…) 

m) asigură şi răspund pentru monitorizarea activităţilor legate de gestionarea deşeurilor rezultate din activitatea medicală, potrivit legii;
- la alin. (3) al aceluiași articol se prevede că ”pentru deşeurile generate în gospodăriile populaţiei, autorităţile administraţiei publice locale ale unităţilor administrativ-teritoriale şi ale municipiului Bucureşti şi, după caz, asociaţiile de dezvoltare intercomunitară încheie contracte, parteneriate sau alte forme de colaborare, în conformitate cu aria declarată, cu toate organizaţiile autorizate care implementează obligaţiile privind răspunderea extinsă a producătorului în vederea îndeplinirii obiectivelor stabilite prin actele normative care transpun directivele individuale;
- la alin. (4) se prevede că ”Unităţile administrativ-teritoriale sau subdiviziunile administrativ-teritoriale ale municipiilor sau asociaţiile de dezvoltare intercomunitare solicită organizaţiilor care implementează obligaţiile privind răspunderea extinsă a producătorului acoperirea costurilor de gestionare pentru deşeurile municipale care fac obiectul răspunderii extinse a producătorului, stabilite în baza actului normativ care reglementează fluxul specific al respectivelor deşeuri, şi stabilesc modalitatea prin care se plătesc serviciile aferente acelor deşeuri, prestate de operatorii de salubrizare.
De asemenea, la următoarele alineate se prevede că ”pentru deşeurile care fac obiectul răspunderii extinse a producătorului care se regăsesc în deşeurile municipale, acoperirea costurilor se face de către organizaţiile care implementează obligaţiile privind răspunderea extinsă a producătorului şi fără impunerea unor costuri suplimentare în sarcina utilizatorilor serviciului de salubrizare.”, precum și faptul că ”Asociaţiile de dezvoltare intercomunitară sau unităţile administrativ-teritoriale sau subdiviziunile administrativ-teritoriale ale municipiilor utilizează sumele încasate pentru acoperirea costurilor de gestionare pentru deşeurile municipale care fac obiectul răspunderii extinse a producătorului exclusiv pentru scopurile cărora le sunt destinate.”

II. Începând cu data de 01.08.2023, comuna Cornetu, județul Ilfov a încheiat contracte cu Societatea 3R GREEN SRL, după cum urmează:

- pentru delegare a  gestiunii  serviciului  de salubrizare (componenta colectare, transport și sortare deșeuri de hârtie, carton, metal, plastic și sticlă colectate separat si deseuri similare provenite din activități comerciale,  industrie și instituții, inclusiv transportul reziduurilor rezultate din sortare la depozitele de deșeuri și/ sau instalațiile de valorificare energetică) în Comuna Cornetu, Județul Ilfov;

- pentru delegarea gestiunii următoarelor activități: Colectare si transport fractie reziduala din deșeurile menejere și a deseurilor similare provenind din activități comerciale din industrie si institutii; tratare fractie reziduală din deșeurile menejere și a deșeurilor similare provenind din activități comerciale din industrie și institutii, inclusiv transportul reziduurilor rezultate din tratare la depozitele de deseuri și/ sau instalațiile de valorificare energetică.
III. Având în vedere prevederile legale anterior enunțate, coroborate cu cele ale Legii nr. 249/2015 privind modalitatea de gestionare a ambalajelor şi a deşeurilor de ambalaje, cu modificările și completările ulterioare, 
Considerăm necesară încheierea unui contract-cadru între comuna Cornetu, județul Ilfov, Societatea 3R GREEN SRL (opratorul serviciului de salubritate) și Societatea RECICLAD’OR S.A., în calitate de organizație care implementează obligațiile privind răspunderea extinsă a producătorului autorizat, în baza Ordinului ministrului mediului nr. 1362/2018 privind aprobarea Procedurii de autorizare, avizare anuală și de retragere a dreptului de operare a organizațiilor care implementeaza obligațiile privind răspunderea extinsă a producătorului si a prevederilor art. 16 alin. (5) lit. b) din Legea nr. 249/2015, privind modalitatea de gestionare a ambalajelor și a deșeurilor de ambalaje, să preia de la operatorii economici mentionați la art.16 alin. (1) din aceași lege și să îndeplinească, în mod corespunzător, responsabilitățile acestora, denumită, în cele ce urmează, OIREP.

Obiectul Contractului îl constituie acoperirea de către OIREP a costurilor nete ale Societății 3R GREEN SRL (compania de salubritate) aferente activităților de colectare și transport, stocare temporară, sortare și valorificare a deşeurilor de ambalaje gestionate prin operatorii de salubrizare delegați, în limita cantităților deșeurilor de ambalaje din fluxul municipal și pe tipuri de materiale estimate a fi gestionate pe raza teritorială a comunei Cornetu, județul Ilfov, conform Anexei nr. 2 și 2.1 la Contract și alocate OIREP conform ponderii trimestriale, cu respectarea prevederilor art. 12 alin. (10)
 din OUG nr. 92/2021, cu modificările și completările ulterioare, numai după confirmarea în SIATD a cantităților de deșeuri de ambalaje efectiv valorificate în sensul art. 9 alin. (1) lit. v)
 din OUG nr.196/2005, cu modificările și completările ulterioare. 
În consecință, în baza considerentelor de fapt și de drept prezentate, am formulat prezentul proiect de hotărâre, pe care îl supun dezbaterii și aprobării Consiliului Local al comunei Cornetu, județul Ilfov.
VICEPRIMAR,
Ioan GHEORGHE
� (10) Producătorii sau organizaţiile care implementează răspunderea extinsă a producătorului trebuie să asigure continuitatea organizării serviciilor de gestionare a deşeurilor de ambalaje pe parcursul întregului an, chiar dacă obiectivele minime în sarcina lor au fost îndeplinite.


� Articolul 9 (1)Veniturile Fondului pentru mediu se constituie din: (…) 


v) o contribuţie de 2 lei/kg, datorată de către: operatorii economici autorizaţi pentru implementarea răspunderii extinse a producătorului în domeniul ambalajelor şi deşeurilor de ambalaje, plata făcându-se pentru diferenţa dintre cantităţile de deşeuri corespunzătoare obiectivelor anuale, stabilite în anexa nr. 3, şi cantităţile care intră în instalaţii de valorificare/reciclare, şi persoane juridice legal constituite, autorizate pentru preluarea responsabilităţii pentru gestionarea deşeurilor de anvelope uzate, plata făcându-se pentru diferenţa dintre cantităţile corespunzătoare obiectivelor anuale de gestionare a deşeurilor de anvelope uzate şi cantităţile efectiv gestionate;

